Na temelju odredbe članka 32. stavka 1. podstavka 31. Statuta Grada Staroga Grada («Službeni glasnik Grada Starog Grada», broj: 12/09, 3/10, 4/13, 5/13, 6/18 i 2/20), Gradsko vijeće Grada Staroga Grada na svojoj VII. sjednici održanoj dana 23. lipnja 2022. godine *d o n o s i*

**ODLUKU**

**o izmjenama i dopunama Odluke o socijalnoj skrbi Grada Staroga Grada**

**Članak 1.**

U Odluci o socijalnoj skrbi Grada Staroga Grada („Službeni glasnik Grada Staroga Grada“ br. 7/19) u članku 11. stavku 1. iza točke 9. dodaje se točka 10. koja glasi:

10. sufinanciranje troškova medicinski potpomognute oplodnje

**Članak 2.**

Iza članka 26. dodaje se novi podnaslov članci 27. i 28. koji glase:

**10. Sufinanciranje troškova medicinski potpomognute oplodnje**

Članak 27.

(1) Pravo na sufinanciranje troškova medicinski potpomognute oplodnje u iznosu do najviše 7.500,00 kuna može se priznati podnositelju zahtjeva koji je iscrpio sve mogućnosti koje su, sukladno zakonu kojim je uređeno pitanje potpomognute oplodnje, ostvarive na teret Hrvatskog zavoda za zdravstveno osiguranje i to za najviše dva pokušaja medicinski potpomognute oplodnje u jednoj kalendarskoj godini.

(2) Pravo na sufinanciranje medicinski potpomognute oplodnje priznaje se i ženi nakon navršene 42. godine života, ako nije mogla ostvariti mogućnosti za postupke potpomognute oplodnje na teret Hrvatskog zavoda za zdravstveno osiguranje.

(3) Pravo iz ovoga članka priznaje se podnositelju zahtjeva ako ispunjava uvjet prebivališta iz članka 7. ove Odluke, a ako je riječ o podnositelju zahtjeva koji je u braku i izvanbračnoj zajednici, bračni ili izvanbračni drug u trenutku podnošenja zahtjeva mora ima prijavljeno prebivalište u Gradu Starom Gradu.

Članak 28.

(1) Pravo na sufinanciranje troškova medicinski pomognute oplodnje odobrava se temeljem podnesenog zahtjeva prema redoslijedu prijave. Zahtjevu se obvezno prilažu računi troškova vezani za postupak provedene medicinski pomognute oplodnje izdani od ovlaštene zdravstvene ustanove, liječnika specijalista ginekologa ili ljekarne i uvjerenje MUP-a o prebivalištu (ne starije od 3 mjeseca od dana podnošenja zahtjeva),.

(2) Troškovi iz stavka 1. obuhvaćaju:

1. troškove usluga medicinski potpomognute oplodnje sukladno cjeniku ovlaštene zdravstvene ustanove za provođenje postupaka medicinski potpomognute oplodnje

2. troškove pregleda liječnika specijalista ginekologije vezanih uz postupak medicinski potpomognute oplodnje

3. troškove propisanih lijekova vezane uz postupak medicinski potpomognute oplodnje.

4. Putne troškove i troškove smještaja

Zahtjevi za sufinanciranje troškova medicinski potpomognute oplodnje zaprimat će se do iskorištenja sredstava planiranih za tekuću godinu.

**Članak 3.**

Članak 27. postaje članak 29.. članak 28. postaje članak 30. i tako redom do članka 34. koji postaje članak 36.

**Članak 4.**

U članku 35. iza stavka 1. dodaje se stavak 2. koji glasi:

(2) Postupci potpomognute oplodnje započeti tijekom kalendarske godine prije stupanja na snagu I. izmjena i dopuna Odluke o socijalnoj skrbi Grada Staroga Grada sufinancirat će se na način naveden u člancima 27. i 28. ove odluke.

Stavak 2. postaje stavak 3.

**Članak 5.**

Ova Odluka stupa na snagu osmog dana od dana objave u „Službenom glasniku Grada Staroga Grada“



REPUBLIKA HRVATSKA

SPLITSKO-DALMATINSKA ŽUPANIJA



GRAD STARI GRAD

***G r a d s k o v i j e ć e***

KLASA: 550-01/19-01/20 PREDSJEDNIK

URBROJ: 2181-10-01-22-4 GRADSKOG VIJEĆA

Stari Grad, 23. lipnja 2022. godine  Teo Bratanić